చంద్రబాబు పై పొగడ్తల వర్షం కురిపించిన జేసీ - Xappie
--11460
చంద్రబాబు పై పొగడ్తల వర్షం కురిపించిన జేసీ
By Xappie Desk, October 11, 2018 12:11 IST
అనంతపురం జిల్లా పార్లమెంటు సభ్యులు తెలుగుదేశం పార్టీ నాయకుడు జేసీ దివాకర్ రెడ్డి ఏపీ సీఎం చంద్రబాబు పై పొగడ్తల వర్షం కురిపించారు. అనంతపురం జిల్లాలో పర్యటించిన చంద్రబాబు బైరవానితిప్ప ప్రాజెక్టు వద్ద పైలాన్ ఆవిష్కరించారు. ఈ సందర్భంగా పైలాన్ ఆవిష్కరణ బహిరంగ సభలో జేసీ దివాకర్ రెడ్డి మాట్లాడుతూ నదుల అనుసంధానం గురించి గతంలో చాలా మంది రాజకీయ నాయకులు కామెంట్లు చేశారు కానీ..అది చేతల్లో చేసి చూపించింది కేవలం ముఖ్యమంత్రి చంద్రబాబు అని...రాజకీయాల్లో ఆయన అసలు సిసలైన మొగోడు అంటూ చంద్రబాబును తన పొగడ్తలతో ఆకాశానికెత్తేశారు.
విభజనతో నష్టపోయిన ఆంధ్రరాష్ట్రంలో ఇటువంటి అద్భుతాలు చేయాలంటే అది కేవలం చంద్రబాబుకే సాధ్యం అని పేర్కొన్నారు జేసీ దివాకర్ రెడ్డి. అంతేకాకుండా డబ్బులు లేకపోయినా అద్భుతమైన పథకాలు ప్రవేశపెడుతున్నారని డబ్బులెక్కడ నుంచి వస్తున్నాయని ప్రశ్నించారు. మీ దగ్గరేమైనా అక్షయ పాత్ర ఉందా లేక ఆంధ్రా కోసం ప్రత్యేకంగా ఒక ప్రింటింగ్ మిషన్ పెట్టారా అంటూ చంద్రబాబును ప్రశ్నించారు. డబ్బులు ఎక్కడ నుంచి వస్తున్నాయోనన్న రహస్యం మాత్రం చెప్పాల్సిందేనని జేసీ చంద్రబాబును చమత్కరించారు. ఉమ్మడి ఆంధ్రప్రదేశ్ రాష్ట్రంలో ఏ ముఖ్యమంత్రి చేయని మంచి పనులు రాయలసీమకు చంద్రబాబు చేశారని అన్నారు. అంతేకాకుండా రాయలసీమ ప్రాంత ప్రజలందరూ చంద్రబాబుకి తోడుగా ఉండాలని ఆయనకు రుణపడి ఉండాలని సూచించారు జెసి.
chandrababu pai pogadtala varsham kuripinchina jasee - Xappie
--11460
chandrababu pai pogadtala varsham kuripinchina jasee
By Xappie Desk, October 11, 2018 12:11 IST
anantapuram jilla paarlamentu sabhyulu telugudesam party nayakudu jasee divakar reddi apy cm chandrababu pai pogadtala varsham kuripinchaaru. anantapuram jillaalo paryatinchina chandrababu bairavanitippa praajektu vadda pailan aavishkarinchaaru. ee sandarbhamgaa pailan aavishkarana bahiranga sabhalo jasee divakar reddi maatlaadutuu nadula anusandhaanam gurinchi gatamlo chala mandi rajakeeya naayakulu commentlu chesaru cony..adhi chetallo chesi choopinchindi kevalam mukhyamantri chandrababu ani...rajakeeyaallo aayana asalu sisalaina mogodu antuu chandrabaabunu tana pogadtalato aakaasaanikettesaaru.
vibhajanatho nashtapoyina aandhraraashtramlo ituvanti adbhutaalu cheyalante adhi kevalam chandrababuke saadhyam ani perkonnaru jasee divakar reddi. antekakunda dabbulu lekapoyina adbhutamaina pathakaalu pravesapedutunnaarani dabbulekkada nunchi vastunnaayani prasninchaaru. mee daggaremaina akshaya paatra undaa leka andhra kosam pratyekamgaa oka printing mishan pettara antuu chandrabaabunu prasninchaaru. dabbulu ekkada nunchi vastunnayonanna rahasyam maatram cheppalsindenani jasee chandrabaabunu chamatkarinchaaru. ummadi andhrapradesh rashtramlo e mukhyamantri cheyani manchi panulu raayalaseemaku chandrababu chesarani annaru. antekakunda rayalaseema praanta prajalandaruu chandrababuki thodugaa undaalani aayanaku runapadi undaalani suuchimchaaru jesi.